Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17533

a) az általános szükségintézkedési tervek elkészítése a légiforgalmi szolgálatok és/vagy a kiegészítő szolgáltatások biztosítását érintő előrelátható eseményekre, mint például érdekvédelmi (szakszervezeti) megmozdulások, munkabeszüntetések. Elfogadva azt a tényt, hogy a világ légiközlekedési közössége nem résztvevő fél az ilyen esetekben, a nyílt vizek és nem meghatározott felségterületű területek feletti légterekben szolgáltatásokat biztosító Államok hozzanak megfelelő intézkedéseket annak érdekében, hogy a nemzetközi polgári légiközlekedés számára a felségjoggal nem rendelkező légtérben továbbra is megfelelő légiforgalmi szolgálatot nyújtsanak. Ugyanebből az okból a saját felségterületek feletti vagy számukra más állam(ok) részéről átadott légtérben légiforgalmi szolgálatot nyújtó államok is hozzanak megfelelő intézkedéseket a légiforgalmi szolgálatok biztosítására a nemzetközi polgári légiközlekedés számára, amely azonban nem vonatkozik érdekvédelmi (szakszervezeti) megmozdulásokban érintett Állam(ok) területén történő le és felszállások végrehajtására;

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes